Vertaalwoordenboek logopedie en audiologie Nederlands-Engels Engels-Nederlands
P. Corthals J. van Borsel K. van Lierde
Diergeneeskunde 841 producten
Chirurgie 336 producten
Medisch 19213 producten
Anatomie 535 producten
Anesthesiologie 293 producten
Cardiologie 743 producten
Chirurgie 725 producten
Epidemiologie 291 producten
Ethiek 181 producten
Farmacologie 1869 producten
Fysiologie 767 producten
Genetica 370 producten
Gynaecologie | obstetrie 500 producten
Interne geneeskunde 2774 producten
Kindergeneeskunde 862 producten
Klinische psychologie 809 producten
Medische biologie 338 producten
Neurologie 1332 producten
Oncologie 1029 producten
Oogheelkunde 320 producten
Orthopedie 391 producten
Palliatieve zorg 85 producten
Psychiatrie 1161 producten
Psychotherapie 1669 producten
Public health 1840 producten
Sportgeneeskunde 158 producten
Urologie 190 producten
Paramedisch 508 producten
Tandheelkunde 730 producten
Algemeen tandheelkundig 716 producten
Verpleegkunde 2148 producten
Algemeen verpleegkundig 1215 producten
Farmacologie 190 producten
Gynaecologie | verloskunde 87 producten Caledon-polisie groet kollega | Netwerk24
Caledon-polisie groet kollega
Deur Norman Evertson 11 September 2018 06:01
Caledon-polisiekantoor en die gemeenskap is Maandagaand geruk deur die skielike heengaan van’n geliefde kollega, vriend en lid van die gemeenskap.
Wolfie, soos AO Jacques Meissenheimer onder sy kollegas en vriende bekend was, is verlede Maandagaand in sy slaap, vermoedelik aan’n hartaanval, oorlede. Hy was 48 jaar oud.
Sy afsterwe is met skok en ongeloof deur sy kollegas begroet.
AO Meissenheimer was verbonde aan Caledon-polisie waar hy in beheer was van SAP 13 Stoor (bewysstukke). Verder het hy ook die polisieklarings vir voer­tuie behartig. Hierbenewens was hy ook van tyd tot tyd by misdaadvoorkomings­operasies betrokke. En wanneer daar betogings hiér of in die naburige dorpe plaasgevind het, was hy maar al te gewillig om te help.
Meissenheimer is in Bellville gebore en het aan Hoërskool Swaanswyk in Kaapstad gematrikuleer.
Hy was getroud, maar is later geskei. Uit die huwelik is twee dogters, Aretha (19) en Jean-Mari (15), gebore.
Hy het tot en met sy dood by sy 69-jarige moeder, Nicolene, gewoon na wie hy omgesien het.
Messenheimer was ’n nederige persoon, saggeaard en baie gewild onder sy kollegas.
Hy sal onthou word vir sy talle grappe en veral sy staaltjies uit sy dae by die blitspatrollie in die Kaap, waar hy in ’n stadium gewerk het.
Hy was ’n gedissiplineerde lid van die diens wat sy seniors en medekollegas met respek behandel het.
Wanneer hy verkeerd was, sou hy sy fout erken en om verskoning vra. Iets wat nie maklik in die hedendaagse polisiediens gebeur nie.
In sy vryetyd het Meissenheimer graag gelees en rolbal as sport beoefen. Hy het oor ’n wye algemene kennis beskik en almal gehelp waar nodig.
Meissenheimer het 27 Desember 1988 by die polisie aangesluit.
Hy was tot en met sy heengaan 29 jaar in diens van die Suid-Afrikaanse polisiediens (SAPD).
Na sy basiese opleiding is hy na Rondebosch Estate uitgeplaas wat sy eerste werkplek was.
Daarna het hy op verskillende plekke naamlik, Brixton-blitspatrollie-eenheid (1993-1995), Kaapstad-blitspatrollie-eenheid (1995-1997), Maitland-blitspatrollie-eenheid (1997-2012) diens gedoen, voordat hy sy loopbaan 17 April 2012, na ’n plasing in Caledon, voortgesit het.
Meissenheimer het ook verskeie kursusse suksesvol deurgeloop. Verder het hy verskeie medaljes ontvang waaronder, 10 en 20 jaar getroue diens en ’n medalje vir die bekamping van terrorisme.
Hy word oorleef deur sy moeder, Nicolene, broer, Cobus, en sy twee dogters Aretha en Jean-Mari.
. Die begrafnisdiens sal Woensdag 15:00 by die NG Sendingkerk in Caledon plaasvind. Hy sal daarna veras word.